Καλογριανή Τρικάλων

Η Καλογριανή είναι οικισμός της Θεσσαλίας στην Περιφερειακή Ενότητα Τρικάλων.

 Γεωγραφικά στοιχεία 
Η Καλογριανή βρίσκεται στις ανατολικές παρυφές του όρους Τριγγία της Νοτίου Πίνδου σε υψόμετρο 840 μέτρα. Απέχει περίπου 43 χλμ. Δ.-ΒΔ. από τα Τρίκαλα και 23 χλμ.ΝΔ. από την Καλαμπάκα (έδρα του δήμου). Σύμφωνα με την απογραφή 2011 απογράφησαν 102 κάτοικοιΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10625 (σελ. 151 του pdf) και που ασχολούνται κυρίως με την κτηνοτροφία και τα κηπευτικά. Το καλοκαίρι ο πληθυσμός υπερβαίνει τους 800.

Η κορυφή των υψωμάτων που περιβάλλουν το χωριό λέγεται Ρουσίδα και έχει υψόμετρο 1.490 μέτρα. Άλλη κοντινή κορυφή είναι το Μαντέμι με υψόμετρο 1.492 μέτρα. Το χωριο υδρεύεται από τις πηγές Γκούρα, Νίρλα, Λόγκτσα και την Ζαχαράκαινα. Από την Γκούρα διακρίνονται τα Μετέωρα.

Στην περιοχή σώζονται ερείπια της Ιεράς Μονής Αγίου Ιωάννου, ενώ στον οικισμό Μαντάνια λειτουργεί νεροτριβείο. Τον Δεκαπενταύγουστο γιορτάζει η κοντινή εκκλησία της Παναγίας που βρίσκεται 3 χιλιόμετρα από το χωριό και πραγματοποιείται τριήμερο πανηγύρι.

 Διοικητικά στοιχεία 
Μετά την ενσωμάτωση της Θεσσαλίας, αναφέρεται γραμμένη Καλογρηανή (με "η") το 1883 στο ΦΕΚ 126Α - 02/04/1883 να προσαρτάται στον τότε δήμο Καστανέας. Το 1934 με το ΦΕΚ 399Α - 17/11/1934 ορίστηκε έδρα της ομώνυμης νεοϊδρυθείσας κοινότητας και το 1940 το όνομά της διορθώθηκε σε Καλογριανή.

Δες: Πρόεδροι της Κοινότητας

 Εξωτερικοί σύνδεσμοι 

 Καλογριανή Καλαμπάκας από την https://www.ertnews.gr/.
 Το έθιμο της “τσιγαρίδας” αναβίωσε στην Καλογριανή Καλαμπάκας από την https://www.thessaliatv.gr/.

 Παραπομπές 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων